Perzhioù pennañ ar c'herioù a zo ar perzhioù armerzhel ppa vez kavet enno nebeut a dud o c'hounid an douar. Er c'hêrioù e kaver stalioù-kenwerzh e-leizh, stalioù servijoù ha stalioù greantel a bourvez labour d'an annezidi ha da du o chom tro-war-dro.  Pa chañch a ra an oberezhioù armerzhel e c'hell mont war wel pe greskiñ pe digreskiñ ar c'hêrioù. Koulskoude, lod anezho a zo bet krouet a-gozh eus an Henamzer pellañ (keodedoù Mezopotamia), an Henamzer gresian pe roman (ar c'heodedoù gresian ha Roma gant o trevadennoù niverus), ar Grennamzer (Pondi, da skouer) ha ivez an amzerioù modern ha kempred (An Oriant, kêrioù nevez Enez-Frañs). E Amerika koulz hag e Afrika, an trevadennerezh en deus lakaet miliadoù kêrioù nevez da vezañ savet dindan tri c'hantved.